Die wêreld in foto’s – 29 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Wladimir Poetin, die Russiese president, luister na Igor Artemjef, hoof van die Russiese federale teen-monopoliediens, tydens hul ontmoeting in die Kremlin in Moskou, Rusland. (Foto: Alexei Nikolsky, AP) Pakistanse seuns speel in ŉ oorstroomde straat ná ŉ hewige reënbui in Karatsji, Pakistan. Die Pakistanse weerdiens voorspel nog reën vir volgende drie dae. (Foto: Fareed Khan, AP) ŉ Kambodjaanse boer kap gras by die Thnol Chek-nedersetting buitekant Phnom Penh, Kambodja. (Foto: Heng Sinith, AP) Wit ballonne word losgelaat tydens die Italiaanse polisieman Mario Cerciello Rega se begrafnis in sy tuisdorp, Somma Vesuviana, naby Napels, Suid-Italië. Twee Amerikaanse tieners is Saterdag in Rome in hegtenis geneem en die owerheid ondersoek tans hul vermeende betrokkenheid by Rega se dood. Rega is naby hulle hotel doodgesteek. (Foto: Andrew Medichini, AP) ŉ Polisiebeampte loop langs ŉ ICE-snelwegtrein in Frankfurt, Duitsland. ŉ Agtjarige seun is Maandag deur ŉ trein getref by die hooftreinstasie in Frankfurt. Die kind en sy ma is na bewering deur ŉ man op die treinspoor gestamp, maar die ma kon daarin geslaag om vinnig genoeg te ontsnap. Die kind het aan sy beserings beswyk. (Foto: Michael Probst, AP)